অনশন প্রত্যাহার করল গ্রুপ সি ও গ্রুপ ডি-র যোগ্য চাকরিহারারা

কলকাতা: শুক্রবার মাধ্যমিক পরীক্ষার ফলপ্রকাশ, তার আগেই অনশন প্রত্যাহার করল গ্রুপ সি ও গ্রুপ ডি যোগ্য চাকরিহারারা (SSC Hunger Strike Withdrawn)। ১১ দিনের মাথায় অনশন ও অবস্থান প্রত্যাহার করল চাকরিহারারা। বৃহস্পতিবার শিক্ষাকর্মীদের বেশ কয়েকজন প্রতিনিধির সঙ্গে দীর্ঘক্ষণ বৈঠক করেন মধ্যশিক্ষা পর্ষদের সভাপতি রামানুজ গঙ্গোপাধ্যায়। সরকারের সঙ্গে বৈঠকের পরই প্রত্যাহারের সিদ্ধান্ত নেয় তারা।

বৃহস্পতিবারে শিক্ষাকর্মীদের প্রতিনিধির সঙ্গে দীর্ঘক্ষণ বৈঠক করেন মধ্যশিক্ষা পর্ষদের সভাপতি। বৈঠকে রিভিউ পিটিশনে একসঙ্গে যাওয়ার বার্তা দিয়েছেন বোর্ড। পাশাপাশি আইনি লড়াইতে তাঁদের সঙ্গে আছেন বলে জানিয়েছেন পর্ষদ। দীর্ঘ অনশন আন্দোলনের ফলে একাধিক চাকরিহারা শিক্ষাকর্মী অসুস্থ হয়ে পড়েছিলেন। তাঁদের শারীরিক অবস্থার কথা মাথায় রেখে এই সিদ্ধান্ত। তবে সরকারের আশ্বাসে নয় রিভিউ পিটিশনের জন্য প্রস্তুতি নেওয়ার জন্যই আন্দোলন থেকে সরছে শিক্ষাকর্মীরা। যোগ্য চাকরিহারা শিক্ষাকর্মী গ্রুপ ডি মলয় রায় বলেন, “আমাদের মূল দাবি ছিল ‘যোগ্য’দের তালিকা প্রকাশ করতে হবে। তাতে কোন‌ও আসানুরূপ উত্তর দিতে পারিনি পর্ষদ। আইনি লড়াইয়ের আশ্বাস দিয়েছেন। আমাদের তাঁর জন্য প্রস্তুতি নিতে হবে। তাই সাময়িক আমরা আন্দোলন থেকে সরছি।”

আরও পড়ুন: তুমুল বৃষ্টিতে ভিজল কলকাতা-সহ ১২ জেলায়, সঙ্গে তোলপাড় করা ঝড়

প্রথমে ৮ জন শিক্ষা কর্মী অনশনে বসেছিল মধ্যশিক্ষা ও পর্ষদের ভিতরে। পরে চারজন অসুস্থ হয়ে পড়ে। এবং চারজন এই অনশন চালিয়ে যাচ্ছিল। মুখ্যমন্ত্রী ইতিমধ্যেই গ্রুপ সি গ্রুপ ডিদের ভাতা দেওয়ার সিদ্ধান্ত গ্রহণ করেছে। প্রসঙ্গত, মুখ্যমন্ত্রীর সঙ্গে সাক্ষাতের দাবিতে সোমবার কালীঘাট অভিযানের ডাক দেন এই ‘অযোগ্য’ চাকরিহারারা। মিছিল হাজরা মোড়ে পৌঁছতেই, ব্যারিকেট দিয়ে আটকে দেয় পুলিশ। এরপরই বিক্ষোভে ফেটে পড়েন ‘অযোগ্য’ চাকরিহারারা। মঙ্গলবার এসএসসি চেয়ারম্যান সিদ্ধার্থ মজুমদারের সঙ্গে দেখা করেন ‘অযোগ্য’ চাকরিহারা শিক্ষক-শিক্ষিকিদের ১২ জনের একটি প্রতিনিধি দল।

অন্য খবর দেখুন